જિલ્લા કાનૂની સેવા સત્તા મંડળ, સુરેન્દ્રનગર દ્વારા આયોજીત આ લોક અદાલતમાં ફોજદારી, ચેક રીટર્ન, બેંક લેણા, લગ્ન વિષયક, મજૂર કાયદા, જમીન સંપાદન, વીજ કંપનીના બિલ, પાણીના બિલ, રેવન્યૂ કેસ, દિવાની કેસો સહિત 4 હજારથી વધુ કેસો ધ્યાને લઇ સમાધાન થકી નિકાલ કરાશે. આ અંગે જિલ્લા કાનૂની સેવા સત્તા મંડળના ચેરમેન અને મુખ્ય ન્યાયાધીશ એચ.બી.પાનેરીએ જણાવ્યુ કે, લોક અદાલતમાં કેસ મૂકી નિર્ણિત કરવાથી બન્ને પક્ષકારોને લાભ મળે છે. સમાધાન થવાથી બન્ને પક્ષકારોમાંથી કોઇનો પરાજય ન થાય તેવી સ્થિતિ ઉદ્દભવે છે. આથી આ લોક અદાલતમાં પોતાના વકીલ મારફતે અથવા સીધા કેસો મૂકી શકાશે.